SAPTA 25
“Bikpela Sori Bilong God”
1, 2. (a) Mama i save mekim wanem taim bebi bilong em i krai? (b) Pasin sori bilong husat i strong tru, winim pasin sori bilong mama?
BEBI i krai long biknait. Wantu mama i kirap. Bihain long em i bin karim bebi bilong em, mama i no save slip i dai olsem bipo. Em i lain pinis long kain kain krai bilong bebi bilong em. Olsem na planti taim em inap save sapos bebi i mas kisim susu, o mama i mas holim em, o lukautim em long narapela samting. Tasol maski i gat wanem as na bebi i krai, mama i kirap mekim sampela samting. Pasin laikim i mekim na em i no inap tru long givim baksait long pikinini bilong em i mas kisim helpim.
2 Pasin sori em mama i pilim long pikinini em i bin karim, em i strong tru, winim ol narapela pasin sori i save kamap long bel bilong man. Tasol pasin sori em God bilong yumi, Jehova, i pilim, em i strong moa. Taim yumi skelim dispela gutpela pasin, dispela inap helpim yumi long i go klostu moa long Jehova. Orait, nau yumi ken skelim pasin sori em wanem samting na olsem wanem God bilong yumi i kamapim dispela pasin.
Pasin Sori Em Wanem Samting?
3. Wanem mining bilong tok Hibru ol i tanim olsem “marimari long” o “sori long”?
3 Long Baibel, pasin sori na pasin marimari i poroman wantaim. Planti tok long tok Hibru na tok Grik i makim bikpela pasin sori. Olsem: Ol i save tanim tok Hibru ra·chamʹ, olsem “marimari long” o “sori long.” Wanpela buk i stori olsem dispela tok ra·chamʹ “i makim bikpela pasin sori man i pilim tru long bel, yumi pilim dispela kain sori taim yumi lukim wanpela yumi laikim em tru o wanpela i mas kisim helpim long yumi, na em i no gat strong o em i karim hevi.” Dispela tok Hibru, em Jehova i tok em yet i save kamapim, em i kain olsem tok i makim “bel bilong meri” na em inap makim “pasin sori mama i pilim long pikinini.” *
4, 5. Baibel i stori olsem wanem long pasin bilong mama long sori long bebi bilong em bilong lainim yumi long pasin sori bilong Jehova?
4 Baibel i save stori long pasin sori mama i save pilim long bebi bilong em bilong lainim yumi long pasin sori bilong Jehova. Aisaia 49:15 i tok: “Ating wanpela mama inap lusim tingting long pikinini em yet i bin karim na em i no sori [ra·chamʹ] long dispela pikinini em i bin givim susu long en, a? Ating wanpela mama inap mekim olsem, tasol mi no inap tru lusim tingting long yupela. Nogat tru.” Dispela ves i kamapim klia bikpela pasin sori Jehova i pilim long lain bilong em. Olsem wanem em i kamapim klia dispela samting?
5 I hatwok long ting olsem wanpela mama inap lusim tingting long lukautim na givim kaikai long pikinini i susu yet. Liklik bebi i no inap lukautim em yet; long san na long nait mama i mas lukautim na mekim gut long em. Tasol sori tru, nau long dispela ‘taim bilong planti hevi nogut tru’ em taim planti man i no gat pasin bilong laikim narapela, sampela mama i no save lukautim gut bebi bilong ol. (2 Timoti 3:
6. Planti man i gat wanem tingting long bikpela pasin sori? Jehova i tok wanem long yumi?
6 Olsem wanem? Pasin sori i makim olsem man i no gat bun? Planti man i bin i gat dispela tingting. Olsem: Wanpela saveman bilong Rom, em Senika, em i bin stap long taim bilong Jisas na em i bikman bilong ol saveman long Rom, em i lainim ol man olsem “pasin sori em olsem samting i rong long tingting bilong man.” Senika i laikim bilip bilong ol Stoik, ol i ting man i mas i stap isi tasol na no ken pilim ol samting long bel. Senika i tok, man i gat savetingting em inap helpim ol man i gat hevi, tasol em i no ken sori long ol, long wanem, dispela bai mekim na em yet i no inap stap bel isi. Dispela kain tingting bilong man i tingim em yet tasol i no larim man long bel sori long narapela. Tasol Jehova i no kain man olsem! Long Baibel, Jehova i tokim yumi olsem em “i save sori moa yet long yumi, na oltaim em i save marimari long yumi.” (Jems 5:11) Pasin sori i no makim olsem man i no gat bun, em i wanpela pasin i gat strong na i bikpela samting, olsem yumi bai lukim. Orait nau yumi ken skelim olsem wanem Jehova, olsem gutpela papa, i kamapim dispela pasin.
Jehova i Sori Long Wanpela Lain Man
7, 8. Lain Israel i karim wanem kain hevi long Isip bilong bipo? Jehova i mekim wanem bilong helpim ol?
7 Pasin sori bilong Jehova i kamap ples klia long pasin em i mekim long lain Israel. Klostu long 1500 B.C.E., planti milion Israel i stap wokboi nating long Isip bilong bipo, na ol bosman i mekim hatpela pasin tru long ol. Ol Isip ‘i mekim sindaun bilong ol Israel i kamap nogut olgeta. Ol i hatwok long wokim ol brik.’ (Kisim Bek 1:
8 Jehova i bel sori long ol. Em i tok: “Mi lukim pinis ol i wok long mekim nogut long ol manmeri bilong mi long Isip. Na ol manmeri bilong mi i wok long singaut long mi long kisim bek ol long han bilong ol bosman nogut. Mi harim pinis dispela singaut na mi save tru long pen na hevi ol i karim.” (Kisim Bek 3:7) Taim Jehova i lukim pen na hevi ol manmeri bilong em i karim na harim singaut bilong ol, em i pilim tru na sori long ol. Jehova em i God bilong pilim hevi bilong narapela, olsem yumi lukim long Sapta 24 bilong dispela buk. Na dispela pasin bilong pilim tru hevi bilong narapela em i wankain liklik olsem pasin sori. Tasol Jehova i no pilim tasol hevi bilong lain bilong em, nogat; em i kirap mekim samting bilong helpim ol. Aisaia 63:9 i tok: “Bel bilong en i bin sori tumas long ol na em i bin marimari long ol, olsem na em yet i bin kamap olsem ensel na kisim bek ol.” Long “bikpela strong bilong em” Jehova i bin kisim bek ol Israel long Isip. (Lo 4:34) Bihain em i wokim mirakel na givim kaikai long ol na kisim ol i go long gutpela graun bilong ol yet.
9, 10. (a) I gat wanem as na planti taim Jehova i helpim lain Israel long taim ol i sindaun pinis long Graun Bilong Promis? (b) Long taim bilong Jepta, Jehova i helpim lain Israel na ol i no gat hevi moa long wanem samting? Wanem samting i kirapim em long mekim olsem?
9 Jehova i mekim yet pasin sori. Taim lain Israel i sindaun long Graun Bilong Promis, planti taim ol i no stap gut long Jehova na ol i karim hevi long dispela. Tasol bihain ol i kisim gutpela tingting na singaut long Jehova. Planti taim em i helpim ol. Bilong wanem em i helpim ol? “Long wanem, em i sori long ol.”
10 Tingim samting i bin kamap long taim bilong Jepta. Ol Israel i kirap lotuim ol god giaman, olsem na Jehova i larim ol Amon i mekim nogut long ol inap 18 yia. Bihain, ol Israel i tanim bel na rausim ol god giaman. Baibel i tok: “Ol Israel i lotu long Bikpela. Na em i sori long ol Israel na em i no laik bai ol i karim dispela hevi moa.” (Hetman 10:
11. Pasin Jehova i mekim long lain Israel i lainim yumi long wanem samting long pasin sori?
11 Pasin Jehova i mekim long lain Israel i lainim yumi long wanem samting long bikpela pasin sori? Wanpela samting, yumi ken lukim olsem dispela pasin i no makim tasol olsem man i save long hevi bilong narapela. Tingim stori bilong mama em pasin sori i kirapim em long mekim sampela samting taim bebi i krai. Na olsem tasol, Jehova i no save givim baksait long singaut na krai bilong lain bilong em. Bikpela pasin sori bilong em i kirapim em long helpim ol. Na tu, pasin Jehova i mekim long lain Israel i lainim yumi olsem pasin sori i no makim olsem man i no gat bun, nogat; dispela gutpela pasin i kirapim Jehova na em i no surik long helpim lain bilong em. Tasol olsem wanem? Jehova i save sori long ol wokman bilong em olsem wanpela lain, na ol wan wan wokman nogat?
Jehova i Sori Long Ol Man Wan Wan
12. Olsem wanem Lo i kamapim pasin bilong Jehova long sori long ol man wan wan?
12 Lo God i givim long lain Israel i soim olsem em i sori long ol man wan wan. Tingim pasin bilong em long tingim ol rabisman. Jehova i save taim nogut inap painim man na dispela inap mekim na wanpela man Israel i kamap rabisman. Ol i mas mekim wanem kain pasin long ol rabisman? Jehova i tokaut stret long ol Israel: ‘Yupela i no ken givim baksait long wantok na i no laik helpim em. Yupela i mas givim em olgeta samting em i askim, na Bikpela bai i mekim olgeta wok bilong yupela i kamap gutpela.’ (Lo 15:
13, 14. (a) Olsem wanem tok bilong Devit i kamapim gut olsem Jehova i tingim tru yumi wan wan? (b) Wanem stori i soim olsem Jehova i stap klostu long ol man i “gat hevi”?
13 Long nau tu, gutpela God bilong yumi i tingim tru yumi wan wan. Yumi ken bilip tru olsem em i save long ol hevi yumi karim. Man bilong raitim song, Devit, em i tok: “Bikpela i save lukautim ol stretpela manmeri, na em i save harim beten bilong ol. God i save stap klostu long ol manmeri i gat hevi. Na em i save helpim ol manmeri bilip [“bel,” NW] bilong ol i bagarap.” (Song 34:
14 Tingim wanpela stori. Wanpela mama long Yunaitet Stets i kisim pikinini man bilong em i gat 2-pela krismas i go hariap long haus sik, long wanem, pikinini i gat strongpela kus na i hatwok long pulim win. Taim ol dokta i sekim pikinini pinis, ol i tokim mama olsem pikinini i mas slip long haus sik inap wanpela nait. Mama i stap we long dispela nait? Em i stap long haus sik, em i sindaun klostu long bet bilong pikinini! Liklik pikinini bilong em i sik, na mama i laik stap klostu long em. Yumi ken ting gutpela Papa bilong yumi long heven bai mekim gutpela pasin moa! Em i bin wokim yumi ol man i kamap kain olsem em yet. (Stat 1:26) Gutpela tok bilong Song 34:18 i tok, taim yumi “gat hevi,” Jehova, olsem wanpela gutpela papa, em “i save stap klostu” long yumi
15. Long wanem ol rot Jehova i save helpim yumi wan wan?
15 Orait olsem wanem Jehova i save helpim yumi wan wan? Ating em i no tekewe as bilong hevi bilong yumi. Tasol Jehova i bin givim planti samting bilong helpim ol man i krai na i askim em long helpim ol. Tok bilong em i stap long Baibel i givim ol gutpela tok inap helpim tru ol man. Long kongrigesen, Jehova i givim ol wasman i winim ol mak bilong spirit, em ol i laik bihainim pasin sori bilong em taim ol i helpim ol wanbilip. (Jems 5:
16. Wanem nambawan bikpela samting i kamapim pasin sori bilong Jehova? Dispela i mekim wanem long yumi wan wan?
16 Nambawan bikpela samting i kamapim pasin sori bilong Jehova i olsem: Em i givim Man em i laikim tumas olsem pe bilong baim bek yumi. Dispela i bikpela samting tru Jehova i mekim na i opim rot long yumi ken kisim laip i stap oltaim. Tingim, pe bilong baim bek man i helpim yumi wan wan. Olsem na i gat as tru na Sekaraia, papa bilong Jon Bilong Baptais, i tok profet olsem dispela presen i litimapim “bikpela marimari [“sori,” NW]” bilong God bilong yumi.
Taim Jehova i No Sori Long Man
17-19. (a) Olsem wanem Baibel i soim olsem pasin sori bilong Jehova i gat pinis bilong en? (b) Wanem samting i mekim na Jehova i no sori moa long lain bilong em?
17 Olsem wanem? Yumi mas ting olsem bikpela pasin sori bilong Jehova i no gat pinis bilong en? Nogat, Baibel i kamapim klia olsem Jehova i no save sori long ol man i sakim ol stretpela rot bilong em. (Hibru 10:28) Bilong save long as na em i mekim olsem, tingim stori bilong lain Israel.
18 Maski planti taim Jehova i kisim bek lain Israel long han bilong ol birua, bihain pasin sori bilong em i pinis. Dispela lain i bikhet ol i lotuim ol god giaman, ol i bringim imis bilong ol dispela god insait long tempel bilong Jehova! (Esekiel 5:11; 8:
19 Jehova i no inap sori moa long lain bilong em. Em i tok: “Mi no ken marimari na sori long ol na larim ol i stap. Nogat tru. Bai mi bagarapim ol.” (Jeremaia 13:14) Olsem na Jerusalem na tempel bilong en i bagarap, na lain Israel i go kalabus long Babilon. Sori tru sapos ol man i bikhet tru na long dispela as God i no inap sori moa long ol!
20, 21. (a) Wanem samting bai kamap taim pasin sori bilong God i kamap long mak bilong en long taim bilong yumi? (b) Sapta i kamap bihain long dispela bai skelim wanem presen bilong Jehova i kamapim sori bilong em?
20 Olsem wanem long nau? Pasin bilong Jehova i no senis. Em i gat pasin sori, olsem na em i givim wok long ol Witnes bilong em long autim “gutnius bilong kingdom” long olgeta hap bilong graun. (Matyu 24:14) Taim ol man i gat gutpela bel i harim gutnius, Jehova i helpim ol long klia gut long tok bilong Kingdom. (Aposel 16:14) Tasol dispela wok bai pinis. Jehova bai no kamapim pasin sori sapos em i larim pasin nogut bilong dispela graun, na ol pen na hevi bilong en, i stap inap olgeta taim. Taim pasin sori bilong Em i kamap long mak bilong en, Jehova bai kotim ol manmeri bilong dispela graun. Tasol long dispela taim tu em bai kamapim pasin sori bilong em
21 I go inap long dispela taim, Jehova i sori long ol manmeri, em i sori tu long ol man husat bai kisim bagarap. Ol sinman husat i tanim bel tru ol bai kisim helpim long wanpela gutpela presen bilong Jehova i kamapim sori bilong em
^ par. 3 Long Song 103:
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn